Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Válaszában a belügyminiszter a megismételt ajánlást elfogadta és igéretet tett az 1993. évi LXXXVI. törvény 64. §-ának
Paragraph Index: 343

(3) bekezdésében biztosított a végzett munka mennyiségének és minőségének megfelelő jövedelemhez való joggal összefüggésben okoz visszásságot. X. Az Alkotmány 2. § (2) bekezdése szerinti jogállamiságból eredő jogbiztonsághoz való joggal összefüggésben okoz visszásságot, hogy nincs olyan jogszabály, amely a közösségi szállások létesítésének minimális feltételeit szabályozza. A Kurír 1998. május 31-i számában tudósítás jelent meg a Győri Határőr Igazgatóság Közösségi Szállásán (a továbbiakban: Közösségi Szállás) uralkodó zsúfoltságról és az ott tartózkodó külföldiek elhelyezésének méltatlan körülményeiről. Az állampolgári jogok országgyűlési biztosa hivatalbóli vizsgálatot rendelt el az ügyben. A Közösségi Szállás 1990. október 8-a óta üzemelt a Győri Határőr Igazgatóság egyik — eredetileg irodahelyiségek elhelyezése céljából létesített — épületében. A Közösségi Szállást a Határőrség azzal a céllal üzemeltette, hogy hogy maximum 6 hónapig ideiglenes elhelyezést biztosítson azoknak a külföldi állampolgároknak, akiknek Győr-Moson-Sopron, illetve Komárom-Esztergom megyék területén az illetékes idegenrendészeti hatóságok kijelölt helyen való tartózkodását rendelték el, de az érintettek — megfelelő anyagi fedezet hiányában — megélhetésükről nem képesek gondoskodni. A Közösségi Szálláson tartózkodás időtartama változó volt, néhány naptól, akár egy éven túl is tartott. A Közösségi Szállás felnőtt korú lakói közül 10-en 6 hónapnál hosszabb ideje, közülük 4-en már több mint egy éve éltek az intézményben. A Közösségi Szálláson 1—1 orvosi vizsgáló, várakozó helyiség, raktár, a Magyar Helsinki Bizottság fogadó irodája, 2 hatósági vizsgáló, 3 szolgálati helyiség továbbá 8 különböző alapterületű — két 32 ágyas, egy 15 ágyas, két 7 ágyas, egy 4 ágyas továbbá egy 11 ágyas ún. családi — hálóhelyiség volt. 1 fő — tbc megbetegedésére figyelemmel — egyedül, az ún. „elkülönítőben” nyert elhelyezést. A Közösségi Szállás része volt egy zárt, dróthálóval lekerített kb. 3 m széles és kb. 55 m hosszú szabadtéri „sétáló” is, amelynek területén 4 pad volt. A Közösségi Szállás kihasználtságára jellemző, hogy 1997. január 1. és május 31. között 1731, 1998. év azonos időszakában 2003 személy hosszabb-rövidebb időtartamú elhelyezésére szolgált. A Határőrség munkatársainak elmondása szerint az intézményben átlagosan 120-an tartózkodtak, de több esetben volt példa arra is, hogy 150 személy elhelyezéséről kellett gondoskodniuk. 1999/79/II. szám I. A hálóhelyiségek mindegyike zsúfolt volt. Az ágyak szinte összeértek, sőt a folyosón is fekhelyek voltak. Megfelelő bútorzat hiányában a külföldi állampolgárok mindennapos használati tárgyaik egy részét a földön — az ágyak alatt — tartották, ami a hálóhelyiségeket zsúfolttá, rendezettlenné tette, továbbá nehezítette azok tisztántartását is, ami veszélyeztette az Alkotmány 70/D. § (1) bekezdésében biztosított legmagasabb szintű testi és lelki egészséghez való jog érvényesülését. II. A Közösségi Szállás gyakorlatilag állandósult zsúfoltsága miatt a hálóhelyiségekben ismeretlen férfiak és a nők vegyesen laktak, sőt a folyosón lévő fekhelyek is foglaltak voltak. Az a folyosórész, amelyről a hálóhelyiségek nyílnak ráccsal, illetve zárt ajtóval volt elválasztva az épületnek annak a részétől, ahol hatósági vizsgálók, illetve a szolgálati helyiségeknek voltak. A szolgálatban lévő őrszemélyzettől való nagy távolság miatt gyakorlatilag nem volt reális esély arra, hogy egy esetleges zaklatás esetén a veszélyeztetett személy időben segítséghez jusson. A külföldi állampolgárok nemek szerinti elkülönítésének hiánya ellentétes a 64/1994. (IV. 30.) Korm. rendelet 57. § (1) bekezdésének a) pontjával, ami az Alkotmány 2. § (1) bekezdése szerinti jogállam, illetve az ebből eredő jogbiztonsághoz való joggal, az Alkotmány 54. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes